
ΑΠΟΦΑΣΕΙΣ 

Αριθμ. αττόφ. 48/2018 

Εν μέρει έγκριση και συμπλήρωση της τροπο¬ 
ποίησης και ανασύνταξης του Κανονισμού Εσω¬ 
τερικής Υπηρεσίας του Πταισματοδικείου Θεσ¬ 
σαλονίκης, που επήλθε με την υπ' αριθμ. 1 /2018 
απόφαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 4 Οκτωβρίου 2018, ημέρα Πέμπτη και ώρα 
10.ΟΟ', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πάγου, 2) 
ΓεώργιοςΛέκκας, 3) Πηνελόπη Ζωντανού, Αντιπρόεδροι 
του Αρείου Πάγου, 4) ΙωσήφΤσαλαγανίδης, 5) Ασπασία 
Μαγιάκου, 6) Αρτεμίσια Παναγιώτου, 7) Δημήτριος Γε- 
ώργας, 8) ΔημήτριοςΤζιούβας, 9) Δήμητρα Κοκοτίνη, 10) 
Αβροκόμη θούα, 11) Πέτρος Σαλίχος, 12) Ιωάννης Φιορά- 
κης, 13) Γεώργιος Παπαηλιάδης, 14) Ναυοικά Φράγκου - 
Εισηγήτρια, 15) Μιλτιάδης Χατζηγεωργίου, 16) Μαρία 
Τζανακάκη, 17) Νικόλαος Πιπιλίγκας, 18) Αρετή Παπαδιά, 
19) Αντώνιος Τσαλαπόρτας, 20) Αντιγόνη Καράί'σκου- 
Παλόγου, 21) Θεόδωρος Κανελλόπουλος, 22) Κυριάκος 
Οικονόμου, 23) Ευφροσύνη Καλογεράτου-Ευαγγέ- 
λου, 24) Σοφία Τζουμερκιώτη, 25) Γεώργιος Δημάκης, 
26) Λάμπρος Καρέλος, 27) Μαρία Βασδέκη, 28) Ανθή Γκά- 
μαρη, 29) Ζαμπέτα Στράτα, 30) Γεώργιος Χριστοδούλου, 
31) Πηνελόπη Παρτσαλίδου-Κομνηνού, 32) Κωνσταντίνα 
Μαυρικοπούλου, 33) Μαρία Κουβίδου, 34) Στυλιανός 
Δαρέλλης, 35) Όλγα Σχετάκη-Μπονάτου, 36) Ζωή Κωστό- 
γιαννη-Καλούση, 37) Χρυσούλα Φλώρου-Κοντοδήμου 
και 38) Γεώργιος Κόκκορης, Αρεοπαγίτες. Κωλύονται και 
δεν παρέστησαν οι λοιποί Αντιπρόεδροι του Αρείου Πά¬ 
γου και Αρεοπαγίτες. 


Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομέ¬ 
λειας, Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
7 Αντιπρόεδροι και 66 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 11 Σεπτεμβρίου 2018 έγγραφης πρόσκλησης 
του Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ’ αριθμ. 1/2018 απόφασης 
της Ολομέλειας του Πταισματοδικείου Θεσσαλονίκης, 
που αφορά την τροποποίηση και ανασύνταξη του Κα¬ 
νονισμού Εσωτερικής Υπηρεσίαςτου Πταισματοδικείου, 
η οποία διαβιβάσθηκε με το υπ' αριθμ. 131/12-2-2018 
έγγραφοτηςΔιευθύνουσαςτο Πταισματοδικείο Θεσσα¬ 
λονίκης, Φανούλας Μπατσιώτου, Ειρηνοδίκη Α' τάξης, 
το οποίο έχει ως ακολούθως: «Υποβάλλουμε αντίγραφο 
της με αριθμό 1 /2018 απόφασης και των πρακτικών της 
Ολομέλειας του Πταισματοδικείου Θεσσαλονίκης, σχε¬ 
τικά με την τροποποίηση του Κανονισμού Εσωτερικής 
Υπηρεσίας και παρακαλούμε για τις ενέργειές Σας». 

Η Εισηγήτρια — Αρεοπαγίτης Ναυσικά Φράγκου, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο της Διευθύνουσας το Πταισματοδικείο 
Θεσσαλονίκης και β. την υπό κρίση υπ' αριθμ. 1/2018 
απόφαση της Ολομέλειας του ως άνω Πταισματοδικεί¬ 
ου, εισηγήθηκε την εν μέρει έγκριση αυτής, όπως ειδι¬ 
κότερα αναφέρεται στο σκεπτικό και το διατακτικό της 
παρούσας. 

Η Εισαγγελέας του Αρείου Πάγου ανέπτυξε την πρό¬ 
τασή της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ’ 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό 
Δικαιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πται¬ 
σματοδικείου Θεσσαλονίκης αποφάσισε την τροποποίη¬ 
ση του Κανονισμού Εσωτερικής Υπηρεσίας, προκειμένου 
να εναρμονιστεί αυτός με τις νομοθετικές αλλαγές και 
τις υπουργικές αποφάσεις που εκδόθηκαν, καθώς και 
τις μεταβολές των συνθηκών εργασίας. Επιπλέον, κρί- 
θηκε αναγκαία η ανασύνταξη του Κανονισμού, ώστε να 
συμπεριληφθούν οι τροποποιήσεις αυτού σε ένα ενιαίο 
κείμενο. Ειδικότερα, αποφασίστηκαν οι εξής τροποποι¬ 
ήσεις: 

«1) Κατάργηση της περίπτωσης δ' του άρθρου 2, όπου 
αναφέρεται η ύπαρξη μεταβατικών εδρών στη Σίνδο, 
στη Χαλάστρα, στον Άγιο Αθανάσιο και στους Νέους 
Επιβάτες. 

2) Τροποποίηση της περίπτωσης β’ του άρθρου 2, για 
την εκδίκαση των Αγροτικών και των Δασικών πταισμά¬ 
των την πρώτη Τετάρτη κάθε μήνα. 

3) Τροποποίηση της περίπτωσης γ' του άρθρου 2, για 
την εκδίκαση τη δεύτερη Τετάρτη κάθε μήνα των Πυρο¬ 
σβεστικών πταισμάτων καιτηντρίτηΤετάρτη κάθε μήνα 
των Λιμενικών πταισμάτων. 

4) Τ ροποποίηση του άρθρου 4, όσον αφορά τη συγκε¬ 
κριμενοποίηση των περιπτώσεων που θα εκδικάζονται 
στις χρονικές περιόδους που δε συνεδριάζει το Πται¬ 
σματοδικείο. 

5) Δημιουργία άρθρου στον Κανονισμό Εσωτερικής 
Υπηρεσίας, το οποίο θα αναφέρεται στη συγκρότηση της 
Ολομέλειας του Πταισματοδικείου, στον τρόπο σύγκλη¬ 
σής της, στις αρμοδιότητές της και στον τρόπο λήψης 
απόφασης με παράλληλη κατάργηση του άρθρου 7 του 
ισχύοντος Κανονισμού Εσωτερικής Υπηρεσίας. 

6) Μετονομασία του Τμήματος Γραμματέων Προα- 
νακριτικών Γραφείων και Μηχανοργάνωσης σε Τμήμα 
Γραμματέων Προανακριτικών Γραφείων, Πληροφόρησης 
και Διακίνησης Δικογραφιών με αύξοντα αριθμό 1 στο 
άρθρο 8. 


7) Μετονομασία του Τμήματος Γραμματέων Ποινικής 
Διαδικασίας-Εκκαθάρισης σε Τμήμα Γραμματέων Ποι¬ 
νικής Διαδικασίας-Εκκαθάρισης Ποινών, με αύξοντα 
αριθμό 2 στο άρθρο 8. 

8) Συμπλήρωση του άρθρου 8 στον αύξοντα αριθμό 3, 
όσον αφορά τα καθήκοντα του Προϊσταμένου Διεύθυν¬ 
σης της Γραμματείας, με την υποχρέωση ενημέρωσης 
του μητρώου των υπαλλήλων και των δικαστών και του 
ελέγχου της έγκαιρης προσέλευσης των υπαλλήλων και 
της αποχώρησης αυτών από τη Υπηρεσία. 

9) Αντικατάσταση των αναφερομένων στο άρθρο 8 
με αύξοντα αριθμό 1 για τη λειτουργία του Τμήματος 
Γραμματέων Ποινικής Διαδικασίας-Εκκαθάρισης, όσον 
αφορά τον αριθμό των υπηρετούντων υπαλλήλων και 
τις υποχρεώσεις αυτών και του Προϊσταμένου του Τμή¬ 
ματος, ως εξής: 

Στο Τμήμα αυτό υπηρετούν οκτώ (8) υπάλληλοι. 

Ο Προϊστάμενος του Τμήματος Γραμματέων Ποινικής 
Διαδικασίας-Εκκαθάρισης Ποινών κατευθύνει στις ερ¬ 
γασίες τους Γραμματείς του Τμήματος του οποίου προΐ- 
σταται, αναθέτει καθήκοντα και επιβλέπει την εκτέλεση 
αυτών σε συνεργασία με τον Προϊστάμενο Διεύθυνσης 
της Γραμματείας, τον οποίο και αναπληρώνει στα κα- 
θήκοντά του, όταν απουσιάζει ή κωλύεται ο ίδιος και ο 
αναπληρωτής του Προϊστάμενος του Τμήματος Γραμ¬ 
ματέων Προανακριτικών Γραφείων, Πληροφόρησης και 
Διακίνησης Δικογραφιών. Καθήκοντα του ανωτέρω είναι 
η αξιολόγηση της απόδοσης των υπαλλήλων που υπη¬ 
ρετούν στο Τμήμα, η διεκπεραίωση της εσωτερικής και 
εξωτερικής αλληλογραφίας, η τήρηση του πρωτοκόλλου 
εισερχομένων και εξερχόμενων εγγράφων του Τμήματος 
σε συνεργασία με τους γραμματείς του Τμήματος, η τή¬ 
ρηση βιβλίου των αντιμωλία εισπραχθέντων, η έκδοση 
ατομικών φύλων έκπτωσης (Α.Φ.ΕΚ.), η διεκπεραίωση 
των απαραίτητων ενεργειών για έκδοση Α.Φ.Μ. οίκο- 
θεν, η αποστολή αποσπασμάτων στο Δημόσιο Κατήγο¬ 
ρο Κοινών Πταισμάτων Θεσσαλονίκης για τους κατηγο¬ 
ρουμένους, των οποίων είναι αδύνατη η έκδοση Α.Φ.Μ. 
οίκοθεν, η παραλαβή και φύλαξη των πειστηρίων και οι 
απαιτούμενες περαιτέρω ενέργειες που ανακύπτουν για 
την τύχη τους σύμφωνα με τις αποφάσεις των δικαστών, 
καθώς και η διευθέτηση του αρχειακού υλικού. 

Οι ΓραμματείςτουΤμήματος ασχολούνται με την τήρη¬ 
ση των πρακτικών επί της έδρας στις δικάσιμους εντός 
της έδρας του Πταισματοδικείου, την εκκαθάριση των 
ποινών, τη δημοσίευση των αποφάσεων, τη διεκπεραί¬ 
ωση όλων των αναγκαίων ενεργειών, οι οποίες προκύ¬ 
πτουν από τη δικάσιμο, όπως η έκδοση αποσπασμάτων 
αποφάσεων, η καθαρογραφή αποφάσεων, οι παρεπό¬ 
μενες ποινές, η βεβαίωση των χρηματικών προστίμων 
και των δικαστικών εξόδων των αντιμωλία και ερήμην 
καταδικαστικών αποφάσεων στις αρμόδιες Δ. Ο. Υ., η 
παραλαβή ενδίκων μέσων και η αποστολή αρμοδίωςτων 
σχετικών εκθέσεων, η εκκαθάριση των ποινών κράτησης, 
οι οποίες έχουν υποβληθεί σε κρατουμένους άλλων Πται¬ 
σματοδικείων. Επίσης, οι υπάλληλοι του ανωτέρω Τμήμα¬ 
τος ασχολούνται με την αρχειοθέτηση των δικασίμων και 
την εξυπηρέτηση πολιτών και δικηγόρων αναφορικά με 
θέματα του Τμήματος. Με πράξη του Διευθύνοντοςτην 

Υπηρεσία ορίζονται δύο υπάλληλοι ως υπεύθυνοι της 
μισθοδοσίας των Δικαστών και των Υπαλλήλων. Επίσης, 
υπάλληλοι του Τμήματος ασχολούνται με διαδικτυακές 
υπηρεσίες, οι οποίες εντάσσονται σε γενικότερο διοικη¬ 
τικό έργο (ηλεκτρονική διαχείριση μητρώου ανθρώπινου 
δυναμικού ελληνικού δημοσίου και συγκεκριμένα των 
δικαστικών λειτουργών και υπαλλήλων της Υπηρεσίας) 
και την τήρηση ηλεκτρονικού μητρώου ψηφιακής υπο¬ 
δομής της Υπηρεσίας (εξοπλισμός ΡΐθίτΙννθΓθ, έτοιμο 
λογισμικό, μητρώα και εφαρμογές). 

10) Αντικατάσταση των αναφερομένων στο άρθρο 
8 με αύξοντα αριθμό 2 για τη λειτουργία του Τμήματος 
Γραμματέων Προανακριτικών Γραφείων και Μηχανορ¬ 
γάνωσης όσον αφορά τον αριθμό των υπηρετούντων 
υπαλλήλων και τις υποχρεώσεις αυτών και του Προϊστα¬ 
μένου του Τμήματος, ως εξής: 

ΣτοΤμήμα αυτό υπηρετούν δεκαεπτά (17) υπάλληλοι. 

Ο ΠροϊστάμενοςτουΤμήματος Γραμματέων Προανα- 
κριτικών Γραφείων, Πληροφόρησης και Διακίνησης Δικο¬ 
γραφιών κατευθύνει στις εργασίες τους Γραμματείς του 
Τμήματος του οποίου προΐσταται, αναθέτει καθήκοντα 
και επιβλέπει την εκτέλεση αυτών σε συνεργασία με τον 
Προϊστάμενο Διεύθυνσης της Γραμματείας τον οποίο 
και αναπληρώνει στα καθήκοντά του, όταν απουσιάζει 
ή κωλύεται. Αξιολογεί την απόδοση των υπαλλήλων που 
υπηρετούν στο Τμήμα, παραλαμβάνει τις δικογραφίες 
από τις Εισαγγελίες και τα Πταισματοδικεία, προβαίνει 
στον έλεγχο και στην καταμέτρηση αυτών, στο διαχω¬ 
ρισμό κατά κατηγορία και βαθμό προτεραιότητας και 
στην προετοιμασία της πρότασης για τη χρέωση αυτών 
από τον Διευθύνοντα την Υπηρεσία και ακολούθως στην 
ηλεκτρονική καταχώριση και παράδοση αυτών, μέσω 
των Επιμελητών, στα Προανακριτικά Τμήματα. Επίσης, 
τηρεί στατιστικά στοιχεία για την κίνηση των δικογραφι¬ 
ών κατά κατηγορία και βαθμό προτεραιότητας, παρέχει 
στοιχεία για την κίνηση των δικογραφιών ανά Πταισμα- 
τοδίκη (τα οποία καταγράφει σε σχέδιο για να χρησιμο¬ 
ποιηθούν στη σύνταξη της έκθεσης επιθεώρησης των 
Πταισματοδικών από τον διενεργούντα την επιθεώρη¬ 
ση). Επίσης, τηρεί στατιστικά στοιχεία των υπηρεσιών 
εδρών και ερευνών ανά Πταισματοδίκη και ενημερώνει 
τον Διευθύνοντα την Υπηρεσία, ο οποίος συντάσσει τις 
μηνιαίες υπηρεσίες και συμπαρίσταται σε αυτόν γραμ¬ 
ματειακά στο πλαίσιο της εκτέλεσης των διοικητικών 
καθηκόντων του. Ακόμη, πληροφορεί δικηγόρους, πο¬ 
λίτες και τους υπηρετούντες δικαστές και υπαλλήλους 
για την κίνηση των δικογραφιών που έχουν χρεωθεί 
στα ΠροανακριτικάΤμήματα.Ταπαραπάνω καθήκοντα 
εκτελεί ο Προϊστάμενος του Τμήματος με τη βοήθεια 
Γραμματέα, ο οποίος υπηρετεί στο Τμήμα Γραμματέων 
Προανακριτικών Γραφείων, Πληροφόρησης και Διακί¬ 
νησης Δικογραφιών. 

Ο Γραμματέας κάθε ΠροανακριτικούΤμήματος ασχο- 
λείται με τη λήψη καταθέσεων και απολογιών μόνο πα¬ 
ρουσία Πταισματοδίκη και καθ' υπαγόρευση. Επίσης, 
ασχολείται με την τήρηση του πρωτοκόλλου εισερχομέ¬ 
νων και εξερχόμενων εγγράφων του Τμήματός του, με 
τη σύνταξη εγγράφων και κλήσεων με την υπόδειξη του 
Πταισματοδίκη, με την παράδοση των κλήσεων στους 


επιμελητές για την αποστολή τους, με τη συσχέτιση των 
αποδεικτικών στις δικογραφίες και την αποστολή κλήσε¬ 
ων και εγγράφων μέσω τηλεομοιοτύπου ή ηλεκτρονικού 
ταχυδρομείου. Ακόμη, ασχολείται με την παραλαβή των 
δικογραφιών και την αποστολή τους εκτελεσμένων στις 
αρμόδιες δικαστικές υπηρεσίες, μετά την περαίωσή τους, 
καθώς και με την πληροφόρηση των δικηγόρων και των 
διαδίκων σχετικά με τις δικογραφίες που τους αφορούν. 

Στο διοικητικό έλεγχο του Προϊστάμενου του Τμή¬ 
ματος υπόκεινται και οι επιμελητές του δικαστηρίου, 
οι οποίοι ασχολούνται με την εσωτερική και εξωτερική 
αλληλογραφία, την καταγραφή παραγγελιών για φωτοα¬ 
ντίγραφα από δικηγόρους και πολίτες και την εκτύπωση 
των φακέλων της Υπηρεσίας. Επίσης, ασχολούνται με την 
παραλαβή, διανομή, αποστολή και διακίνηση δικογρα¬ 
φιών και εγγράφων εντός και εκτός της Υπηρεσίας, τον 
χαρακτηρισμό των κλήσεων, τις επιδόσεις ορισμένων 
από αυτές, καθώς και με τη σύνταξη αποδεικτικών, την 
έκδοση φωτοαντιγράφων, τη συσκευασίατων δικογρα¬ 
φιών που διακινούνται μέσω ταχυδρομείου καθώς και 
την παράδοση και παραλαβή του καθημερινού ταχυ¬ 
δρομείου της Υπηρεσίας». 

Κατόπιν τούτων, η Ολομέλεια, αφού άκουσε την Ει- 
σηγήτρια- Αρεοπαγίτη Ναυσικά Φράγκου, αποφάσισε, 
ομόφωνα, την εν μέρει έγκριση και συμπλήρωση της 
γενομένης με την 1/2018 απόφαση της Ολομέλειας του 
Πταισματοδικείου Θεσσαλονίκης τροποποίησης του Κα¬ 
νονισμού Εσωτερικής Υπηρεσίας και της ανασύνταξης 
αυτού, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνεται εν μέρει και συμπληρώνεται η γενομένη 
με την υπ' αριθμ. 1/2018 απόφαση της Ολομέλειας του 
Πταισματοδικείου Θεσσαλονίκης τροποποίηση του 
Κανονισμού Εσωτερικής Υπηρεσίας, και η ανασύνταξη 
αυτού ως ακολούθως: 

«ΠΤΑΙΣΜΑΤΟΔΙΚΕΙΟ ΘΕΣΣΑΛΟΝΙΚΗΣ 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΜΕΡΟΣ ΠΡΩΤΟ 

ΟΛΟΜΕΛΕΙΑ ΤΟΤ ΠΤΑΙΣΜΑΤΟΔΙΚΕΙΟΥ 
Αρθρο 1 

ΣΥΓΚΡΟΤΗΣΗ-ΣΥΓΚΛΗΣΗ-ΑΡΜΟΔΙΟΤΗΤΕΣ- 
ΑΠΟΦΑΣΕΙΣΤΗΣ ΟΛΟΜΕΛΕΙΑΣ 

Ι.Το Πταισματοδικείο Θεσσαλονίκης συγκροτείται σε 
Ολομέλεια, η οποία αποτελείται από όλους τους δικαστές 
που υπηρετούν σ' αυτό. 

2. Την Ολομέλεια συγκαλεί ο Διευθύνωντο Πταισμα¬ 
τοδικείο ή ο νόμιμος αναπληρωτής του, ο οποίος και 
προεδρεύει σ' αυτήν. 

3. Η σύγκληση της Ολομέλειας είναι υποχρεωτική όταν: 
α) ζητηθεί εγγράφως από το ένα τρίτο των μελών της 
που κατά τον χρόνο της αίτησης συμμετέχουν σ' αυτήν 
και (β) ασκηθεί προσφυγή από ένα μέλος της εναντίον 
πράξης του Διευθύνοντοςτο Πταισματοδικείο. 

4. Για τη νομότυπη σύγκληση της Ολομέλειας απαιτεί¬ 
ται η προηγούμενη έγγραφη πρόσκληση του Διευθύνο- 
ντοςτο Πταισματοδικείο ή του νόμιμου αναπληρωτή του 
που απευθύνεται ονομαστικά σε όλα τα μέλη της. Στην 

πρόσκληση αυτήν αναγράφονται τα θέματα που θα απο- 
τελέσουν αντικείμενο συζητήσεων, θέμα μη εγγεγραμ¬ 
μένο στην πρόσκληση δεν μπορεί να συζητηθεί στην 
Ολομέλεια, εκτός αν υπάρχει σ' αυτό ομόφωνη απόφαση 
των παρόντων μελών της. Σε καμία περίπτωση δεν μπο¬ 
ρεί να γίνει σύγκληση της Ολομέλειας για οποιοδήποτε 
γενικά θέμα αν δεν μεσολαβούν τουλάχιστον πέντε (5) 
ημέρες από τον χρόνο αποστολής της σχετικής πρόσκλη¬ 
σης στα μέλη της μέχρι την ημερομηνία της σύγκλησής 
της. Η συμμετοχή στις συνεδριάσεις και στις εργασίες 
της Ολομέλειας είναι υποχρεωτική. 

5. Ο Διευθύνων το Πταισματοδικείο ή ο νόμιμος ανα¬ 
πληρωτής του διορίζει τον Εισηγητή του θέματος εκεί¬ 
νου για το οποίο καλείται η Ολομέλεια να πάρει σχετι¬ 
κή απόφαση. Ο ορισμός του Εισηγητή πρέπει να γίνει 
τουλάχιστον πριν από είκοσι (20) ημέρες από τον χρόνο 
ορισμού της ημέρας σύγκλησης της Ολομέλειας. Σε εξαι¬ 
ρετικές περιπτώσεις, στις οποίες το σχετικό θέμα δεν 
παρουσιάζει δυσκολίες αντιμετώπισής του, ο διορισμός 
Εισηγητή μπορεί να γίνει και πέντε (5) ημέρες πριν από 
την ημερομηνία σύγκλησης της Ολομέλειας. 

6. Καθήκοντα Γραμματέα της Ολομέλειας ασκεί ο Γραμ¬ 
ματέας, Προϊστάμενοςτης Διεύθυνσης Γραμματείαςτου 
Πταισματοδικείου και, σε περίπτωση απουσίας ή κω¬ 
λύματος αυτού, ο ανώτερος κατά βαθμό προϊστάμενος 
των υποκείμενων οργανικών μονάδων και αν υπάρχουν 
περισσότεροι ομοιόβαθμοι, από τον προϊστάμενο που 
έχει τον περισσότερο χρόνο υπηρεσίας στον βαθμό και 
σε περίπτωση απουσίας ή κωλύματος και αυτού, από 
τον ομοιόβαθμο αρχαιότερο δικαστικό Γραμματέα του 
Πταισματοδικείου. 

7. Σε περίπτωση που δεν συγκληθεί η Ολομέλεια μέσα 
σε πέντε (5) ημέρες, εκείνος που ζήτησε τη σύγκλησή της 
έχει δικαίωμα να συγκαλέσει την Ολομέλεια με αίτηση 
του, η οποία γνωστοποιείται σε όλα τα μέλη της. 

8. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 
ή κατάργηση διατάξεων του Κανονισμού του Πταισματο¬ 
δικείου, β) η λήψη αποφάσεων για θέματα γενικότερου 
ενδιαφέροντος, οργάνωσης και λειτουργίας του Δικα¬ 
στηρίου και απονομής της δικαιοσύνης, γ) η κατάρτιση 
των τμημάτων των διακοπών και δ) η λήψη απόφασης 
ή η γνωμοδότηση για όσα θέματα έχουν υπαχθεί στην 
αρμοδιότητά της από τον Κανονισμό ή από ειδικές 
διατάξεις. 

9. Η Ολομέλεια βρίσκεται σε απαρτία όταν είναι παρό¬ 
ντα σ' αυτήν περισσότερα από τα μισά κατά τον χρόνο 
σύγκλησης μέλη της, όχι, όμως, λιγότερα από τρία. Για 
τη λήψη αποφάσεων ή γνωμοδοτήσεων για θέματα τα 
οποία έχουν υπαχθεί στην αρμοδιότητα της Ολομέλει¬ 
ας από τον Κανονισμό ή από ειδικές διατάξεις αρκεί η 
παρουσία του ενός τρίτου των μελών της. 

10. Οι αποφάσεις της Ολομέλειας λαμβάνονται με την 
απόλυτη πλειοψηφία των παρόντων μελών της. Αν για 
κάποιο θέμα σχηματιστούν περισσότερες από δύο γνώ¬ 
μες, επαναλαμβάνεται η ψηφοφορία για μία από τις δύο 
επικρατέστερες γνώμες. Οι αποφάσεις της Ολομέλειας 
υπερισχύουν των αποφάσεων των άλλων οργάνων του 
Δικαστηρίου για το ίδιο θέμα. 


ΜΕΡΟΣ ΔΕΥΤΕΡΟ 

ΑΡΜΟΔΙΟΤΗΤΕΣ ΚΑΙ ΛΕΙΤΟΥΡΓΙΑ 

ΤΟΥ ΠΤΑΙΣΜΑΤΟΔΙΚΕΙΟΥ 

ΚΕΦΑΛΑΙΟ ΠΡΩΤΟ 

Άρθρο 2 

Οι Πταισματοδίκες: α) δικάζουν όλα τα πταίσματα, 
εκτός από εκείνα που υπάγονται με ειδικές διατάξεις σε 
άλλο δικαστήριο, β) ενεργούν προκαταρκτική εξέταση, 
ύστερα από παραγγελία του αρμόδιου Εισαγγελέα (άρ¬ 
θρα 31 και 33 παρ. 1 ΚΠοινΔ) και γ) ενεργούν προανά¬ 
κριση για κάθε έγκλημα μετά από γραπτή παραγγελία 
του Εισαγγελέα (άρθρα 33 και 243 ΚΠοινΔ). 

Άρθρο 3 

Το Πταισματοδικείο συνεδριάζει στο ακροατήριο του 
για την εκδίκαση: 1) των κοινών πταισμάτων, κάθε Δευ¬ 
τέρα, Τρίτη, Πέμπτη και Παρασκευή, β) των αγροτικών- 
δασικών πταισμάτων, την 1 η Τετάρτη κάθε μήνα, γ) των 
πυροσβεστικών πταισμάτων, τη 2η Τετάρτη κάθε μήνα 
και δ) των λιμενικών πταισμάτων την 3η Τετάρτη κάθε 
μήνα. 

Άρθρο 4 

Οι τακτικές συνεδριάσεις του Πταισματοδικείου αρχί¬ 
ζουν την 9η πρωινή ώρα. 

Αρθρο 5 

Ο αριθμός των υποθέσεων κάθε δικασίμου δεν υπερ¬ 
βαίνει τις εκατόν πενήντα (150) συνολικά. 

Άρθρο 6 

Η μηνιαία υπηρεσία των Δικαστών του Πταισματο¬ 
δικείου (δικασίμων και ερευνών) καθορίζεται από τον 
Διευθύνοντα το Πταισματοδικείο και κοινοποιείται με 
έγγραφη μηνιαία κατάσταση υπηρεσίας σε κάθε Πται- 
σματοδίκη. Αντίγραφο της σχετικής κατάστασης που 
αφορά τις δικάσιμους τοιχοκολλάται στον πίνακα ανα¬ 
κοινώσεων του Πταισματοδικείου, ενώ αντίγραφο της 
κατάστασης υπηρεσίας ερευνών κοινοποιείται στην 
Εισαγγελία Πρωτοδικών Θεσσαλονίκης. 

Άρθρο 7 

Το Πταισματοδικείο, κατά την περίοδο των διακο¬ 
πών (1 Ιουλίου μέχρι 15 Σεπτεμβρίου) κάθε έτους, δεν 
συνεδριάζει από 16 Ιουλίου μέχρι και 31 Αυγούστου, 
επίσης (δεν συνεδριάζει), κατά τη χρονική περίοδο από 
20 Δεκεμβρίου κάθε έτους μέχρι και 6 Ιανουάριου του 
επόμενου έτους και κατά τη Μεγάλη Εβδομάδα και την 
Εβδομάδα της Διακαινησίμου. Κατ' εξαίρεση, κατά τα 
παραπάνω χρονικά διαστήματα εκδικάζει αυτόφωρα 
πταίσματα, οποιαδήποτε ημέρα και ώρα, ενώ, κατά τον 
μήνα Αύγουστο, εκδικάζει μόνο υποθέσεις που προβλέ- 
πονται στο άρθρο 27 παρ. 2 του ν. 1756/1988 «Οργανι¬ 
σμός Δικαστηρίων και Κώδικας Κατάστασης Δικαστικών 
Λειτουργών» και υπάγονται στην αρμοδιότητά του. 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

ΤΟΥ ΠΤΑΙΣΜΑΤΟΔΙΚΕΙΟΥ 

Άρθρο 8 

Η Γραμματεία του Πταισματοδικείου αποτελείται από 
τα παρακάτω δύο (2) Τμήματα: 

I.ΤΜΗΜΑ ΓΡΑΜΜΑΤΕΩΝ ΠΡΟΑΝΑΚΡΙΤΙΚΩΝ ΓΡΑΦΕΙΩΝ, 
ΠΛΗΡΟΦΟΡΗΣΗΣ ΚΑΙ ΔΙΑΚΙΝΗΣΗΣ ΔΙΚΟΓΡΑΦΙΩΝ 

ΣτοΤμήμα αυτό υπηρετούν δεκαεπτά (17) υπάλληλοι, 
από τους οποίους ένας εκτελεί χρέη Προϊσταμένου του 
Τμήματος συνεπικουρούμενος από άλλον υπάλληλο και 
οι υπόλοιποι δεκαπέντε (15) υπάλληλοι εκτελούν χρέη 
Γραμματέα στα ισάριθμα ΠροανακριτικάΤμήματα. 

Ο Προϊστάμενος του Τμήματος κατευθύνει στις εργα¬ 
σίες τους Γραμματείς του Τμήματος, αναθέτει καθήκοντα 
και επιβλέπει την εκτέλεση αυτών σε συνεργασία με τον 
Προϊστάμενο Διεύθυνσης της Γραμματείας, αξιολογεί την 
απόδοση των υπαλλήλων του Τμή ματος, παραλαμβάνει 
τις δικογραφίες από τις Εισαγγελίες και τα Πταισματοδι¬ 
κεία, προβαίνει στον έλεγχο και την καταμέτρηση αυτών 
και τις παραδίνει στον Διευθύνοντα προκειμένου αυτός 
να τις χρεώσει στα Προανακριτικά Τμήματα. Στη συνέ¬ 
χεια, τις καταχωρεί ηλεκτρονικά και τις παραδίνει, μέσω 
των επιμελητών, στα Προανακριτικά Τμήματα. Επίσης, 
τηρεί στατιστικά στοιχεία τόσο για την κίνηση των δικο¬ 
γραφιών, όσο και για τις υπηρεσίες εδρών και ερευνών 
ανά Πταισματοδίκη προς ενημέρωση του Διευθύνοντος 
το Πταισματοδικείο προκειμένου αυτός να συντάξει τις 
μηνιαίες υπηρεσίες. Γενικά, υποστηρίζει γραμματειακά 
τον Διευθύνοντα το Πταισματοδικείο στην άσκηση των 
διοικητικών καθηκόντων του. Ακόμη, πληροφορεί δι¬ 
κηγόρους, πολίτες και τους υπηρετούντες δικαστές και 
υπαλλήλους για την κίνηση των δικογραφιών που έχουν 
χρεωθεί στα Προανακριτικά Τμήματα (στα άλλα, εκτός 
του δικού τους). Στον διοικητικό έλεγχο του Προϊστα¬ 
μένου του Τμήματος υπόκεινται και οι επιμελητές του 
Πταισματοδικείου, οι οποίοι ασχολούνται με την προε¬ 
τοιμασία και διακίνηση της εσωτερικής και εξωτερικής 
αλληλογραφίας, την καταγραφή παραγγελιών από δικη¬ 
γόρους και πολίτες για την έκδοση φωτοαντιγράφων από 
έγγραφα δικογραφιών που τους αφορούν, επίσης, με την 
παραλαβή, διανομή, αποστολή και διακίνηση δικογρα¬ 
φιών και εγγράφων εντός και εκτός της Υπηρεσίας, με 
τον καθορισμό των Αστυνομικών Τμημάτων, στα οποία 
θα αποστείλουν τις κλήσεις και την επίδοση ορισμένων 
από αυτές με σύνταξη αποδεικτικών. 

Ο Γραμματέας κάθε ΠροανακριτικούΤμήματοςπαρα- 
λαμβάνει τις δικογραφίες προς προκαταρκτική εξέταση 
ή προανάκριση και τις προετοιμάζει στα πλαίσια διενέρ¬ 
γειας αυτών, με τη σύνταξη εγγράφων και κλήσεων, με 
την υπόδειξη του Πταισματοδίκη, επίσης, αποστέλλει 
τα έγγραφα και τις κλήσεις στους παραλήπτες τους και 
προβαίνει στη συσχέτιση των απαντητικών εγγράφων 
και των αποδεικτικών κλήσεων στις δικογραφίες και 
συμπράττει με τον Πταισματοδίκη του Τμήματος στη 
λήψη ένορκων και ανωμοτί καταθέσεων και απολογιών. 


Ακόμη, ασχολείται με την πληροφόρηση των δικηγόρων 
και των διαδίκων σχετικά με τις δικογραφίες του Τμήμα¬ 
τος του που τους αφορούν, προβαίνει στην αποστολή 
των δικογραφιών στις αρμόδιες δικαστικές υπηρεσίες, 
μετά την περαίωση τους και πρωτοκολλεί τα έγγραφα 
του Τμήματος. 

II. ΤΜΗΜΑ ΓΡΑΜΜΑΤΕΩΝ ΠΟΙΝΙΚΗΣ ΔΙΑΔΙΚΑΣΙΑΣ- 
ΕΚΚΑΘΑΡΙΣΗΣ ΠΟΙΝΩΝ 

ΣτοΤμήμα αυτό υπηρετούν οκτώ (8) υπάλληλοι, από 
τους οποίους ένας εκτελεί χρέη Προϊσταμένου του Τμή¬ 
ματος. 

Ο Προϊστάμενος τουΤμήματος αυτού κατευθύνει τους 
Γραμματείςτου στις εργασίες τους, αναθέτει καθήκοντα 
και επιβλέπει την εκτέλεση αυτών σε συνεργασία με τον 
Προϊστάμενο Διεύθυνσης της Γραμματείας, αξιολογεί την 
απόδοση των υπαλλήλων που υπηρετούν στο Τμήμα 
του, διεκπεραιώνει την εσωτερική και εξωτερική αλλη¬ 
λογραφία, τηρεί το πρωτόκολλο των εγγράφων του Τ ρή¬ 
ματος σε συνεργασία με τους Γραμματείς αυτού καθώς 
και το βιβλίο των αντιμωλία εισπραχθέντων. Στα καθή¬ 
κοντα του εμπίπτει και η έκδοση των ατομικών φύλλων 
έκπτωσης (Α.Φ.ΕΚ.), η διεκπεραίωση των απαραίτητων 
ενεργειών για έκδοση Α.Φ.Μ. οίκοθεν, η αποστολή απο¬ 
σπασμάτων στους Δημοσίους Κατηγόρους Θεσσαλονί¬ 
κης για τους κατηγορουμένους για τους οποίους είναι 
αδύνατη η έκδοση Α.Φ.Μ. οίκοθεν, η παραλαβή και φύ¬ 
λαξη των πειστηρίων και οι απαιτούμενες περαιτέρω 
ενέργειες που ανακύπτουν για την τύχη τους σύμφωνα 
με τις εκάστοτε αποφάσεις του Πταισματοδικείου καθώς 
και η διευθέτηση του αρχειακού υλικού. 

Οι Γραμματείς του Τμήματος ασχολούνται με την 
τήρηση των πρακτικών επί της έδρας στις δικάσιμους 
του Πταισματοδικείου, την εκκαθάριση των ποινών, τη 
δημοσίευση των αποφάσεων, τη διεκπεραίωση όλων 
των αναγκαίων ενεργειών που προκύπτουν από τη δι¬ 
κάσιμο, όπως είναι η έκδοση αποσπασμάτων αποφά¬ 
σεων, η καθαρογραφή αποφάσεων, η διεκπεραίωση 
εκτέλεσης των παρεπόμενων ποινών, η βεβαίωση στις 
αρμόδιες Δ.Ο.Υ. των χρηματικών προστίμων και των 
δικαστικών εξόδων των αντιμωλία και ερήμην κατα- 
δικαστικών αποφάσεων, επίσης (ασχολούνται), με την 
παραλαβή ένδικων μέσων και την αποστολή αρμοδίως 
των σχετικών εκθέσεων και την εκκαθάριση των ποινών 
κράτησης που έχουν επιβληθεί σε κατηγορουμένους με 
αποφάσεις άλλων Πταισματοδικείων. Επίσης, οι υπάλ¬ 
ληλοι του Τμήματος αυτού ασχολούνται με την αρχει¬ 
οθέτηση των δικασίμων και την εξυπηρέτηση πολιτών 
και δικηγόρων αναφορικά με θέματα του Τμήματος 
καθώς και με διαδικτυακές υπηρεσίες που εντάσσο¬ 
νται σε γενικότερο διοικητικό έργο (ηλεκτρονική δια¬ 
χείριση μητρώου ανθρώπινου δυναμικού, δικαστικών 
λειτουργών και υπαλλήλων, της Υπηρεσίας) και με την 
τήρηση ηλεκτρονικού μητρώου ψηφιακής υποδομής 
της Υπηρεσίας (εξοπλισμός ήθΐ'άννθί'θ, έτοιμο λογισμικό, 
μητρώα και εφαρμογές). 

Άρθρο 9 

ΔΙΕΥΘΥΝΣΗ ΓΡΑΜΜΑΤΕΙΑΣ 

Ο Π ροϊστάμενος Διεύθυνσης της Γραμματείας, ο οποί¬ 
ος αναπληρώνεται, σε περίπτωση απουσίας ή κωλύμα¬ 
τος του, από τον ανώτερο κατά βαθμό προϊστάμενο 
των υποκειμένων οργανικών μονάδων και αν υπάρχουν 
περισσότεροι ομοιόβαθμοι, από τον προϊστάμενο που 
έχει τον περισσότερο χρόνο υπηρεσίας στον βαθμό και 
σε περίπτωση απουσίας ή κωλύματος και αυτού, από 
τον ομοιόβαθμο αρχαιότερο δικαστικό Γραμματέα του 
Πταισματοδικείου, ασχολείται με τον προγραμματισμό 
και την επίβλεψη των εργασιών των Προϊσταμένων των 
Τμημάτων, των υπαλλήλων των Τμημάτων και των επι¬ 
μελητών του Πταισματοδικείου, σε συνεργασία με τους 
Προϊσταμένους των Τμημάτων και με τον Διευθύνοντα 
το Πταισματοδικείο, με την ενημέρωση των ατομικών 
φακέλων των υπαλλήλων και του ηλεκτρονικού μητρώ¬ 
ου των δικαστών και των υπαλλήλων, με τον έλεγχο της 
έγκαιρης προσέλευσης των υπαλλήλων στην Υπηρε¬ 
σία και του χρόνου αποχώρησής τους από αυτή, με τη 
σύνταξη των εκθέσεων αξιολόγησης των υπαλλήλων, 
σύμφωνα με τα οριζόμενα στον νόμο, με την τήρηση 
του πρωτοκόλλου των εισερχόμενων και εξερχόμενων 
εγγράφων της Υπηρεσίας, του πρωτοκόλλου των κανο¬ 
νικών, ειδικών και αναρρωτικών αδειών των δικαστικών 
υπαλλήλων, του πρωτοκόλλου αδειών των δικαστών, του 
βιβλίου προμηθειών υλικών, του βιβλίου πράξεων και 
εκθέσεων του Διευθύνοντος το Πταισματοδικείο και του 
βιβλίου δημοσιεύσεως αποφάσεων των Ολομελειών του 
Πταισματοδικείου, στις οποίες (Ολομέλειες) θα εκτελεί 


καθήκοντα Γραμματέα, αναπληρούμενος, σε περίπτωση 
απουσίας ή κωλύματος του, κατά τα διαλαμβανόμενα 
στο άρθρο 1 παρ. 6 του Μέρους Πρώτου του παρόντος 
Κανονισμού. Επίσης, ο Προϊστάμενος Διεύθυνσης της 
Γραμματείας ασχολείται με τη σύνταξη των εκθέσεων 
εμφάνισης και αποχώρησης από την Υπηρεσία των 
δικαστών και των δικαστικών υπαλλήλων, με τον προ¬ 
γραμματισμό των προμηθειών ειδών και υλικών της 
Υπηρεσίας, με την εκλογική διαδικασία, δηλαδή με τη 
σύνταξη εγγράφων, παροχή στοιχείων, συγκέντρωση 
αιτήσεων προτίμησης και εξαίρεσης κ.λπ. και αποστολή 
αυτών στα αρμόδιαΤμήματατου Πρωτοδικείου Θεσσα¬ 
λονίκης και του Αρείου Πάγου κατά τις βουλευτικές εκλο¬ 
γές, ευρωεκλογές, δημοτικές και περιφερειακές εκλογές 
και μετά εν γένει θέματα διοίκησης της Γραμματείας του 
Πταισματοδικείου. 

ΜΕΤΑΒΑΤΙΚΗ ΔΙΑΤΑΞΗ 

1. Για ό,τι δεν προβλέπεται από τον παρόντα Κανονι¬ 
σμό Εσωτερικής Υπηρεσίας εφαρμόζονται οι διατάξεις 
του ν. 1756/1988 «Κώδικας Οργανισμού Δικαστηρίων 
και κατάστασης Δικαστικών Λειτουργών, όπως ισχύει. 

2. Χρόνος έναρξης του ανωτέρω Κανονισμού ορίζε¬ 
ται η ημέρα της δημοσίευσής του στην Εφημερίδα της 
Κυβέρνησης». 

Κρίθηκε, αποφασίσθηκε και εκδόθηκε, στην Αθήνα, 
στις 4 Οκτωβρίου 2 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1 . ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.915 την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2 . ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























